
Традициите не са това, което бяха


На 11.03.2008 г. в обучителния център на сдружение “Здраве за всички” се проведе среща на Наталия Иванова, регионален координатор на Агенцията за хора с увреждания за Северозападна България, с членове на Обществения съвет по проект “Мрежа за социално включване на хора с увреждания” от област Плевен. Присъстваха и хора с увреждания потенциални кандидати за участие в проекта. В качеството си на консултант по проекта г-жа Иванова запозна участниците с областите по които може да се кандидатства и конкретните условия и изисквания за всяка от тях.


От много години българинът казва ”Не ми давай акъл, дай ми пари”. В днешната реалност обаче се оказва, че е важно да има кой да ти даде акъл, а като го използуваш правилно, ще стигнеш и до парите.Нагледен пример за това са семейство Стоилови от Варна. И двамата съпрузи са незрящи, движат се с придружители. Те са се възползвали от проекта, кандидатствали са със собствен проект, получили са финансиране и реализират успешно свой собствен бизнес, като са осигурили и работни места за още хора.

За хората с увреждания, които искат да намерят своето подобаващо място и да са активни участници в социалния живот е важно да получават информация, за да могат според възможностите си да се реализират по подходящия начин.

Николинка Димитрова
Националният съвет по медицинска експертиза обсъди мерки за облекчаване на достъпа на гражданите до ТЕЛК

През тази година ще започне промяна на системата на медицинска експертиза в страната, като основната цел е да се облекчи достъпът на нуждаещите се граждани до ТЕЛК и Националната експертна лекарска комисия. С промените ще се съкратят сроковете за издаване на експертни решения и ще се подобри качеството на тяхното обслужване в тази сфера, без това да засяга социалните придобивки на гражданите. Това решиха членовете на Националния съвет по медицинска експертиза (НСМЕ) към Министерския съвет. 
Като основен принцип за промяна членовете на НСМЕ приеха идеята да бъдат обособени три групи граждани, подлежащи на медицинска оценка – деца до 16 години, хора в трудоспособна възраст (16-65 години) и хора над 65 г. Беше подчертана необходимостта от възстановяване на специализираните структури – комисии за медицинска оценка на степента на увреждане при децата с участие на специалисти-педиатри. Ще се облекчи и редът за медицинска оценка на хората с увреждания над 65 г. Промените, които ще бъдат извършени, са насочени в интерес на всички нуждаещи се граждани. 

Съветът взе решение за сформиране на работна група от представители на институциите, ангажирани с проблемите на медицинската експертиза. В срок до 1 април групата трябва да подготви пакет от промени, засягащи структурата на органите на медицинската експертиза и методологията за нейното извършване, както и промени в нормативната уредба.

НАЦИОНАЛЕН ОСИГУРИТЕЛЕН ИНСТИТУТ. ПРОГРАМА ЗА ПРОФИЛАКТИКА И РЕХАБИЛИТАЦИЯ

Националният осигурителен институт (НОИ), чрез неговите териториални поделения, осъществява дейност по профилактика и рехабилитация по реда на Наредба № 1 от 13 февруари 2007 г. за ползване и изплащане на паричните помощи за профилактика и рехабилитация (обн., ДВ, бр. 17 от 2007 г.) на определен контингент лица:

1. осигурени за всички осигурени социални рискове;

2. осигурени за всички осигурени социални рискове без трудова злополука и професионална болест и безработица;

3. осигурени за всички осигурени социални рискове без безработица;

4. осигурени за инвалидност, старост и смърт и за трудова злополука и професионална болест, само при случаи на трудова злополука и професионална болест;

5. получаващи лична пенсия за инвалидност, ако не са навършили възрастта по чл. 68, ал. 1-3 от Кодекса за социално осигуряване, не са осигурени и срокът на инвалидносттта в експертното решение на Териториална експертна лекарска комисия, респективно на Националната експертна лекарска комисия, не е изтекъл.

Лицата по точки 1, 2, 3 и 4 придобиват право на парични помощи за профилактика и рехабилитация, ако за тях са били внесени или дължими осигурителни вноски за период от шест последователни календарни месеца, предхождащи месеца, през който се провежда профилактиката и рехабилитацията.

Изискването за внесени или дължими осигурителни вноски за период от шест последователни календарни месеца, предхождащи месеца, през който се провежда профилактиката и рехабилитацията, не се отнася за лица с увреждания, резултат от претърпяна трудова злополука или професионална болест.

Възрастта за придобиване право на пенсия за осигурителен стаж и възраст по чл. 68 от КСО за 2008 г. е 59 години и шест месеца за жените и 63 години за мъжете.

Паричната помощ за всяко правоимащо лице включва:

1. средствата за не повече от общо 5 основни диагностични и терапевтични процедури дневно (вкл. прегледите и изследванията);

2. средствата за нощувки по цени, определени в договорите между Националния осигурителен институт и юридическите лица;

3. частична парична помощ за хранене в размер на 4,50 лв. за един храноден. За деня на постъпване и деня на напускане Националният осигурителен институт заплаща общо 4,50 лв. частична парична помощ за хранене.

Календарна година за престой от 10 до 15 дни.

Резервации за постъпване при изпълнители на дейността по профилактика и рехабилитация (заведения) се правят от лицата. Националният осигурителен институт не поема отговорност за некоректно направени резервации от лицата или от изпълнителите на дейността. 

Преди извършване на резервации е необходимо лицата да се информират от съответните териториални поделения на Националния осигурителен институт за:

1. условията и реда за ползване на правото на парична помощ за профилактика и рехабилитация;

2. профилните възможности и противопоказанията за лечение в изпълнителите на дейността по профилактика и рехабилитация.

Необходими документи за издаване на удостоверение за ползване на паричната помощ за профилактика и рехабилитация:

1. Медицинско направление.

Правото на парични помощи за профилактика и рехабилитация се ползва след преценка на лекуващия лекар за необходимостта от провеждане на профилактика и рехабилитация, която се отразява в медицинско направление (Бл. МЗ № 119a98).

Медицинското направление се издава от лекуващия лекар в два екземпляра и в него той документира заболяването, за което е необходимо провеждане на профилактика и рехабилитация, придружаващите заболявания, ако има такива, медицинските мотиви за рехабилитацията, както и съответните медицински изследвания.

Медицинското направление трябва да е издадено не по - рано от 30 календарни дни преди датата на постъпване при съответния изпълнител на дейността по профилактика и рехабилитация.

2. Документ за самоличност.

3. Документ по образец, удостоверяващ осигурителните права на лицето (Приложение № 1)*.
4. Лична амбулаторна карта и/или медицинска документация, удостоверяваща настоящото и миналото здравно състояние на лицето - епикризи, изследвания, снимки, електрокардиограми и други документи, според конкретния случай.

5. Лицата с трайно намалена работоспособност 50 и над 50 на сто представят и експертно решение на Териториална експертна лекарска комисия, респективно на Националната експертна лекарска комисия, както и декларация по образец, че не са осигурени (Приложение № 2)*.

6. Лицата, претърпели трудова злополука, представят и разпореждането за приемане на злополуката за трудова.

7. Лицата с професионална болест представят и експертното решение за признаване на Забележка:

*Програмата разрешава разпечатване на описаните образци на бланки за ползване от лица и осигурители.

Лицата представят описаните документи в териториалното поделение на Националния осигурителен институт по постоянен или настоящ адрес в срок до 10 работни дни преди датата на постъпване при изпълнителите на дейността по профилактика и рехабилитация.

Удостоверение не се издава на лица с противопоказания за провеждане на профилактика и рехабилитация.

Необходими документи за постъпване на лицата при изпълнителите на дейността по профилактика и рехабилитация:

1. Документ за самоличност.

2. Удостоверението от ТП на НОИ – в два екземпляра.

3. Медицинското направление от лекуващия лекар – в два екземпляра.

4. Лична амбулаторна карта и/или медицинска документация, удостоверяваща настоящото и миналото здравно състояние на лицето - епикризи, изследвания, снимки, електрокардиограми и други документи, според конкретния случай.

Лица с противопоказания не се приемат от съответните изпълнители на дейността по профилактика и рехабилитация.

При прекратяване на профилактиката и рехабилитацията по собствено желание преди срока, посочен в удостоверението, лицата заплащат за своя сметка направените разходи за диагностични и терапевтични процедури, нощувки и хранене.
Продължението в следващия брой
Проект на Съюза на слепите в България
На 27 Февруари 2008 г. в сградата на Съюза на слепите в България се проведе пресконференция, на която беше представен проект «Създаване на ефективен модел за социално-икономическо развитие на териториалните структури на Съюза на слепите в България». Проектът се осъществява с финансовата подкрепа на Оперативна програма “Административен капацитет”, съфинансирана от Европейския съюз чрез Европейския социален фонд.

РЕЗЮМЕ НА ПРОЕКТА

Обща стойност на проекта: 227 488,27 лева

Период за изпълнение: 18 месеца

Водеща организация: Съюз на слепите в България

Партньор: Сдружение Национален Център за рехабилитация на слепи

Основната цел на проекта е непосредствено да задълбочи процесите на въвеждане на европейско измерение в цялостната работа на Съюза на слепите в България /ССБ/ и неговите 129 реално работещи структури в страната.

Специфични цели: 

- Функциониране на местните структури на ССБ самостоятелно като дейности и инициатива

- Обособяване на ново европейско образователно пространство в работата на местните организации на ССБ

- Социално статуиране на организациите по места

- Създаване на програмно-проектен модел за развитие на местните организации на ССБ

Проектът е насочен към служителите в 129-те териториални структури на Съюза на слепите в България. Те са организирани в  113 местни и 16 регионални структури.

От проекта ще се възползват пряко 124 души - 34 представители на регионалните структури на ССБ,  които ще преминат 2 курса за обучение; 90 представители на местните организации ще участват в семинарите.

Резултатите от проекта ще въздействат индиректно върху цялата членска маса на ССБ – над 19 000 души в цялата страна, които ще се възползват от услугите на създадения по проекта Ресурсен център.

Потенциални ползватели на планираните информационни материали по проекта са и хора с други видове увреждания и тяхното обкръжение.

Основни дейности:

- Разкриване на Ресурсен център за проектно управление, стратегическо планиране, информация и консултиране към ССБ – София

- Разработване на специализиран софтуер  за администриране на база данни в помощ на регионалните структури на ССБ. Обновяване на Уеб страницата на ССБ

- Обучение на 32 представители на регионалните структури на ССБ за работа със специализирани компютърни програми и Интернет

- Провеждане на 4 семинара по актуални проблеми на българското законодателство, касаещо хората с увреждания

- Консултации на местните структури на ССБ по законовата база и нормативната уредба на законодателството за хора с увреждания

- Провеждане на два семинара по НСО мениджмънт в НЦРС – Пловдив

- Дейности за информация и публичност на проекта

Очаквани резултати:

- Функциониращ ресурсен център и регионални звена към ССБ в съответствие с европейските стандарти за организационна работа;

- Придобит потенциал на национално и регионално ниво в областта на проектния мениджмънт и организационния мониторинг

- Повишена ефективност и целенасоченост на използваната информация от местните структури на ССБ.

- Въведени софтуерни и Уеб-инструменти и практики за нарастване на капацитета на местните структури на ССБ и устойчивост на проектните резултати

- Подготвени 32 кадри, от тях 21 жени за работа със специализирани компютърни програми и Интернет

- Запознати 90 представители от местните структури на ССБ с българското и европейското законодателство, касаещо хората с увреждания

- Подготвени 40 представители на местните организации на ССБ, от тях 23 жени в разработване и управление на проекти

- Създадени информационни материали за работа на организациите на хора с увреждания

Проектът стартира на 04.02.2008 г. и  ще продължи до 04.08.2009 г. През това време може да се следи за развитието му, чрез предвидените семинари, публикации или чрез Уеб страницата на Съюза на слепите в България.
НАЦИОНАЛНА МРЕЖА ЗА ХОРА С УВРЕЖДАНИЯ / www.network-hv.com/
ТОЗИ САЙТ Е ПОСВЕТЕН НА ХОРАТА С УВРЕЖДАНИЯ,

НА ТЕХНИТЕ СЕМЕЙСТВА И ПРИЯТЕЛИ. Той не е обвързан с организации, партии и религии. Една от главните цели на сайта е да представи неговите участници и да им даде възможност да общуват помежду си. Чрез този сайт ще могат да се реализират различни инициативи. Сайтът е открит на 27.07.2007г. 

Инициатива превод. Автор Христо Ватев.

Приятели, целта на тази инициатива е да открием и преведем на български език интересни и полезни статии на чужди езици. Ще се търсят статии, а също и клипове, които могат да дадат информация за нови методи при лечението на различни заболявания. С превода на такива статии и клипове ще можем да получим информация за нови методи или да разберем за някои новости. 

Направен е форум, където ще се слага цялата информация засега. Там ще можете да пишете също и за статии или информация за здравето, която желаете да потърсим. Приятели, ако намерите интересни статии или сайтове, които са на чужди езици можете да ги споделите във форума. Търсят се също хора, които биха могли да помогнат при превода на материалите. 
Инициатива on line базар . Обяви 

Продавам :

Продавам електрическа платформа-лифт за инвалидни колички за микробус   Телефон: 0899933219    

  Подарявам : 

 Малък телевизор ШИЛЯЛИС Телефон: 0897200447    

 Продавам : 

Картини. Картините са рисувани от младата художничка Наталия Георгиева, която вече има няколко самостоятелни изложби, Наталия е с увреждане на ръцете. Средствата от тези 2 картини тя дарява за бъдещи инициативи.

Великден ни прави по-добри
Възкресение Христово се празнува главно по две причини. Първата е историческа – за това, че на този ден преди 2000 години Господ Иисус Христос, след като се е родил на земята, след като е живял, проповядвал и извършил много чудеса, с които е доказал, че е бог, а не обикновен човек, накрая се е оставил сам да бъде изтезаван и мъчен. Приел е кръстна смърт и на третия ден е възкръснал заедно с тялото си. С това е удостоверил и на съмняващите се, че той е Божият син, второто лице на Светата троица и че всичко, на което е учил хората и своите ученици, е пълната истина.
   Възкресението на Христос е най-великото доказателство за истинността на учението му и за това, че той е истинският бог, дошъл да подири и спаси погиналия човешки род. И още: да даде възможност на хората да получат прошка за своите грехове, за да бъдат духовно озарени, преобразени и изменени.
   Втората основна причина да празнуваме Възкресение Христово е, че човек през цялата година и особено на Великите великденски пости се подвизава телесно и духовно, бори се със своите грехове и немощи. На самия празник човек духовно възкръсва. Господ му дава, съобразно това, колко се е потрудил по време на постите, благодатна сила. Човек се чувства в душата си като възкръснал и в него се отразява радостта на Христа и на апостолите.
   Всички хора на този свят са чада Божии. Господ ги е сътворил и дарил със закона за размножението. Бог желае всеки човек рано или късно да намери истината, да получи прошка на греховете си и да му се дарува духовен мир и благодат. Поради това Христовото възкресение всяка година е един призив към всички хора да потърсят истината и да бъдат по-добри.
   Епископ Гавриил
ЗА ЖИВОТА И ПРОБЛЕМИТЕ НА ХОРАТА С УВРЕЖДАНИЯ            ПЛЕВЕН        април 2008

